Madhara ya uchafuzi wa mazingira

MADHARA YA KUCHAFUA MAZINGIRA
Mazingira ni hali au mambo yanayomzunguka kiumbe katika sehemu anapoishi. Mazingira ni kitu muhimu katika maisha ya binadamu. Binadamu wanafaa kuishi katika mazingira safi.
Tunapochafua mazingira, tunapata madhara na magonjwa tofauti kama kumwa na tumbo na kuharisha. Tunafaa kujikinga ili tusipatwe na magonjwa haya hatari.
Tunafaa kuokota taka taka na kuchoma katika pipa. Tufyeke pia nyasi zilizo ndefu kwa sababu zinaweza kuwaleta nyoka na hata mbu. Mbu huleta ugonjwa wa malaria. Tunapotoka msalani, tunafaa kuosha mikono yetu kwa maji na sabuni. 
Kipindupindu pia ni ugonjwa unaoletwa na uchafu. Kuosha vyoo vyetu ni lazima. Pia tunaponunua vyakula vyetu, tunafaa kuosha kabla ya kula au kupika. Tuhakikishe kuwa tunanywa maji safi.
Kufagia mazingira hutusaidia sisi wanadamu pia hutufanya sisi kujulikana kama watu safi. Hatufai kujisaidia karibu na sehemu ambapo tunapoishi maana tunapojisaidia pahali hapo huanza kuvunda.
Tunafaa kuvaa glovu tunapofagia choo ama kushika pahali palipo pachafu ili tuepukane na magonjwa haya mabaya. Tutilie maanani usafi idumu.